Viking Fotballklubb Kvinner

Viking Fotballklubb Kvinner er kvinnelaget til Viking Fotballklubb fra Stavanger. Laget spiller 2023-sesongen i 2. divisjon, det tredje nivået i norsk fotball for kvinner. De spiller hjemmekampene sine på SR-Bank Arena.

Tabell

Historie

Begynnelsen (2011–) 
I 2011 ble det vedtatt at Viking Fotballklubb skulle danne sitt eget elitelag for kvinner. Viking inngikk et samarbeid med en rekke naboklubber der jenter fra ulike klubber kunne komme å trene i Viking-regi med kompetente trenere og i gode utviklingsgrupper. Dette ble rekrutteringsgrunnlaget for A-laget som skulle dannes. I 2015 stilte Viking A-lag for kvinner, laget startet i 3. divisjon i 2015-sesongen. Stammen i laget var klubbens talentfulle J16-lag som var blant de beste i regionen. I 2016 samarbeidet Viking med Hinna Fotball, som hadde sitt A-lag i 2. divisjon. Samarbeidet falt sammen etter kun en sesong før Viking igjen startet opp et eget førstelag. 2017-sesongen endte med 2.-plass i 3. divisjon, to poeng bak Staal Jørpeland. Året etter vant Viking avdelingen sin og rykket opp til 2. divisjon. Allerede i sin første sesong i 2. divisjon vant Viking avdelingen sin, og tok seg videre til kvalifisering til spill i 1. divisjon. Etter å ha vunnet mot Tromsø IL i første kamp i kvalifiseringen, spilte de uavgjort mot Frigg og røk ut av kvalifiseringen på målforskjell. Vikings utviklingssatsing var imidlertid i ferd med å vise resultater, og klubben hadde på dette tidspunktet ti spillere på aldersbestemte landslag. 2020-sesongen ble avlyst grunnet koronapandemien, og flere spillere forlot klubben for å få spille på høyere nivå.

Høsten 2020 bestemte Viking at satsingen på kvinnelaget skulle styrkes for å nå Toppserien i løpet av de neste årene. I mai 2021 ble det kjent av Avaldsnes IL hadde henvendt seg til Viking om et mulig samarbeid. Dialogen ble etter hvert at Viking skulle overta Avaldsnes sin plass i Toppserien fra 2022-sesongen, men Viking konkluderte i august 2021 med at det ville tøft økonomisk og at de heller ville fortsette å ta steg for steg mot Toppserien. Også i 2021 røk Viking i kvalifiseringen til 1. divisjon på målforskjell, som i 2019.

Foran 2022-sesongen skrev klubben for første gang proffkontrakt med flere spillere. Viking kjempet i toppen av sin avdelingen med FK Fyllingsdalen i 2022-sesongen. I tredje siste serierunde møttes de to topplagene til det som ble omtalt som en seriefinale. Viking tapte 0–1, og klarte ikke ta igjen Fyllingsdalen, dermed mislyktes de jakten på opprykk til 1. divisjon for tredje gang.

Spillerstall

Nåværende spillerstall 
oppdatert 5. oktober 2023.

Utlånte spillere

Støtteapparat 
oppdatert 26. februar 2023.

Fremtredende tidligere spillere 

  Marthine Østenstad
  Mille Aune
  Kaja Karlsen
  Irene Dirdal
  Selma Løvås
  Smilla Vallotto

Tidligere sesonger

Referanser

Eksterne lenker 

 

 
Fotballag i Stavanger
Kvinnefotballag i Norge